Nagrada Tin Ujević

**Nagrada "Tin Ujević"** je nagrada koja se dodjeljuje za doprinose u hrvatskom pjesništvu. Smatra ju se najprestižnijom nagradom u hrvatskom pjesništvu. Ime nosi u čast hrvatskog pjesnika Tina Ujevića. Nagrada je utemeljena 1980. godine. Dodjeljuje ju Društvo hrvatskih književnika od 1981. Do 1993. nagrada se dodjeljivala u Zagrebu, a od 1993. u Ujevićevu rodnom Vrgorcu, na 5. srpnja, na dan njegova rođenja, na vrgoračkoj manifestaciji "S Tinom u Vrgorcu".

## Dosadašnji dobitnici
* 1981.: Nikica Petrak, za zbirku pjesama "*Tiha knjiga*"
* 1982.: Slavko Mihalić, za knjigu pjesama "*Pohvala praznom džepu*"
* 1983.: Irena Vrkljan, za zbirku pjesama "*U koži moje sestre*"
* 1984.: Nikola Milićević, za zbirku pjesama "*Nepovrat*"
* 1985.: Branimir Bošnjak, za zbirku pjesama "*Semantička gladovanja*"
* 1986.: Igor Zidić, za zbirku pjesama "*Strijela od stakla*"
* 1987.: Dragutin Tadijanović, za zbirku pjesama "*Kruh svagdanji*"
* 1988.: Tonko Maroević, za zbirku pjesama "*Trag roga ne bez vraga*"
* 1989.: Tonći Petrasov Marović, za zbirku pjesama "*Moći ne govoriti*"
* 1990.: Luko Paljetak, za zbirku pjesama "*Snižena vrata*"
* 1991.: Vlado Gotovac, za zbirku pjesama "*Crna kazaljka*"
* 1992.: Zvonimir Golob, za zbirku pjesama "*Rana*"
* 1993.: Mate Ganza, za zbirku pjesama "*Knjiga bdjenja*"
* 1994.: Dražen Katunarić, za knjigu pjesama "*Nebo/Zemlja*"
* 1995.: Vladimir Pavlović, za zbirku pjesama "*Gral*"
* 1996.: Dubravko Horvatić, za zbirku pjesama "*Ratnoa noć*"
* 1997.: Boris Domagoj Biletić, za pjesničku knjigu "*Radovi na nekropoli*"
* 1998.: Gordana Benić, za zbirku pjesama "*Laterna magica*"
* 1999.: Andrijana Škunca, za zbirku pjesama "*Novaljski svjetlopis*"
* 2000.: Mario Suško, za zbirku pjesama "*Versus axsul*"
* 2001.: Ivan Slamnig, za poetsku zbirku "*Ranjeni tenk*" (posmrtno)
* 2002.: Petar Gudelj, za zbirku pjesama "*Po zraku i po vodi*"
* 2003.: Vesna Parun, za zbirku soneta "*Suze putuju*"
* 2004.: Alojzije Majetić, za zbirku pjesama "*Odmicanje paučine*" 
* 2005.: Borben Vladović, za zbirku pjesama "*Tijat*"
* 2006.: Željko Knežević, za zbirku pjesama "*Kopito trajnoga konja*"
* 2007.: Ante Stamać, za zbirku pjesama "*Vrijeme, vrijeme*"
* 2008.: Miroslav Slavko Mađer, za zbirku pjesama "*Stihovi dugih naziva*"
* 2009.: Tomislav Marijan Bilosnić, za zbirku pjesama "*Molitve*"
* 2010.: Jakša Fiamengo, za zbirku pjesama "*Jeka*"
* 2011.: Dunja Detoni-Dujmić, za zbirku "*Tiha invazija*".
* 2012.: Neda Miranda Blažević-Krietzman za zbirku pjesama "*Vezuvska vrata*" (prosudbeno povjerenstvo: Ivan Božičević, predsjednik, Dunja Detoni-Dujmić i Željko Knežević
* 2013.: Vesna Krmpotić, za zbirku pjesama "*Žar ptica*" (predsjednik prosudbenog povjerenstva Boris Domagoj Biletić)
* 2014.: Slavko Jendričko, za najbolju pjesničku zbirku "*Evolucija ludila*"
* 2015.: Ivan Babić, za zbirku pjesama "*Koncepcija vrta*"
* 2016.: Drago Čondrić, za zbirku lirskih poema "*Sedam velikih biblijskih poema*"
* 2017.: Ernest Fišer, za pjesničku zbirku "*Preludij za anginu pectoris*"
* 2018.: Milko Valent, za pjesničku zbirku "*Otvorena rosa*"
* 2019.: Božica Jelušić, za pjesničku zbirku "*Kotačev slavopoj*"

## Reference

## Vanjske veze
* Društvo hrvatskih književnika : Dobitnici nagrade